ป้าอ่อนร้านเล็กๆ ชลบุรี ขับวนไปวนมาเข้าซอยเล็กๆ อยู่ข้างศาลเจ้า ถามชาวบ้านแถวนั้น คนรู้จักหมด ชาวบ้านบอกว่า ใครมาแถวนี้ก็จะมาทานร้านนี้ค่ะ

มาทานครั้งแรก แต่ก็ไม่ผิดหวังนะ 

เริ่มด้วยหอยเชลล์ทอดกระเทียมพริกไทย 200.-  จะบอกว่า หอนเชลล์สดมากค่ะ เนื้อใสแข็งๆแต่นุ่มเวลากัด อร่อยมากสดมาก เสียอย่างเดียวป้่าทำแบบน้ำชุ่มฉ่ำ เหมือนหอยว่ายอยู่ในน้ำเลย 555 ใครชอบผัดกระเทียมพริกไทยแห้งๆกระเทียมเยอะๆ คงต้องบอกป้าเค้าว่าเอาแบบแห้ง 

เนื้อปูผัดกระเพรา 300.- โหมาแบบเนื้อปูเน้นๆ เนื้อเยอะมาก รสแซบ แต่ราคาสูงไปนิดนะคะ เพราะไม่ใช่กรรเชียงปู มันเป็นก้ามเล็กๆของปู จานนี้ก็น้ำท่วมปูเยอะไปหน่อยเหมือนกัน

กั้งผัดพริกเผา 300.- จานนี้คุ้มราคามาก ค่ะ กั้งเยอะทีเดียว มาเต็มจาน นับกันแล้วมี10 ตัวทีเดียว ตัวก็ไม่เล็กด้วยนะ 

ต้มยำทะเลน้ำใส 200.- ปลาสดทีเดียว กุ้งก็สด ปลาหมึกก็สด เนื้อแข็งทีเดียว ชามนี้ก็โอเคนะ แต่รสแซบมาก ขนาดสั่งว่าไม่เผ็ดนะ สงสัยคราวหลังต้องย้ำป้า 

